
DISSERTATIO  MEDICA 
INAUGURARIS, 


DE 


MANIA. 


Auctore  Thoma  Woodkorde. 


Plurima  inter  mala  quibus  homo  objicitur 
pertinaciora,  quam  Mania  fere  nullum  est,  cui 
magis  natura  humana  repugnet,  quodve  morum 
mentisque  prope  divinae  gloriae  magis  detrahat, 
quod,  denique,  felicitati  familiarum  ruinam  am¬ 
pliorem  inferat.  “  Madness,”  ait  Dr  Currie, 
“  while  it  hastens  not  the  approach  of  deatb,  de- 
stroys  ali  that-  makes  life  valuable.”  Nequa  ta¬ 
men,  adeo  multis  abhinc  annis,  scriptores,  (amba¬ 
gibus  cunctis  obscuris,  vocabulisque  sonantibus 
abjectis,  conatuque  omni  ad  mentis  rationes  red- 

dendas,  nexumve  inter  hanc  et  materiam  corpo¬ 
ream  explicandum,  pro  opere  sine  pretio,  omisso), 
demum  actiones  illius  diversas  in  statu  sano,  ejus- 
que  hallucinationes  frequentiores  morbosas  re¬ 
censere,  nexumque  talem  mentem  inter  et  cor¬ 
pus  intercidere,  agnoscere  coeperunt,  ut  altero 
se  male  hahente,  altera  quoque  patiatur,  atque 
morbus  quicunque  mentis,  corpori  aliquo  modo 
laboranti  semper  rejiciendus  sit.  Jam,  ideo,  sen¬ 
tentiae  tritae  quidem,  sed  nihilominus  ineptae,  de 
morbis  animi,  raro  in  scriptis  medicorum  occurri¬ 
mus.  Indicia,  forsitan,  mali  sese  in  animi  func¬ 
tione  laesa  prodant,  at  hoc  ipsum  necesse  corpori 
non  menti  inhaeret ;  et  hodie,  vix  stultius  foret, 
maniae  ratiocinatione  (cui  quidem  medicinae  mens 
utpote  nihil  materiae  in  sese  habens  patet)  mede¬ 
ri,  quam  opinionem  tueri,  mentem  ipsam  prima¬ 
rio  morbosam  fieri  posse. 


MORBI  HISTORIA. 

Joih  S*  f  r  f*  t  r  .  *-  .r. 'd:.:  HG.1 

Mania  ejusdem  fere  aevi,  ac  genus  ipsum  hu¬ 
manum,  esse  videtur ;  et  quamvis  luxus,  quasi  is¬ 
tius  in  temporibus  hodiernis  causa  frequentissi- 

ma  adductus  est,  vix  inde,  primis  temporibus, 
proficisci  potuit.  Juvenes,  prsecipue  tempera¬ 
mento  cholerico  praediti,  quam  seniores,  huic  vi¬ 
tio  procliviores  esse  dicuntur ;  experientia  tamen 
Pinei,  et  Haslam  tali  sententiae  adversatur, 
atque  plures  inter  annum  aetatis  trigesimum  et 
quadragesimum,  quam  alio  vitae  spatio  ullo,  dum- 
modi  pari,  plecti  ostendit.  Sexum  utrumque  ag¬ 
gredi  potest,  tametsi  mares  saepius  quam  foeminas 
ubique  nisi  in  Anglia,  ubi  fceminae  frequentius 
pati  dicuntur,  infestare  fertur:  indagatione  ta¬ 
men  latiore  instituta,  nullum,  quod  ad  numerum, 
discrimen  majus  inter  insanos,  quam  inter  sanos 
sexus  utriusque  comperitur.  Homines,  quorum 
ars  propria  imaginationem  plurimum  exercet, 
quique  suae  mentis  pathematis  nimis  indulgent, 
maniae  longe  pronissimi  notantur.  Haec  profecto 
fere  nusquam  non  est,  sed  crebrius  sub  coelo  fer¬ 
vente  quam  mitiori,  et  tempestatibus  anni  cali¬ 
dioribus  quam  frigidis,  instat.  Inter  homines 
barbaros,  gentesque  feras,  parum  cognita  est. 
Non  ubivis  quam  in  Anglia  latius  grassari  dici¬ 
tur  ;  cujus  rationem  ab  opibus  et  luxu  incolarum 
nonnulli  deducere  conantur :  hoc  autem  minus 
verum  esse  suspicari  nec  injuria  licet ;  si,  enim, 

eorum,  qui  Londini  (ubi  causae  istiusmodi  maxi¬ 
me  valere  credantur)  laborant,  numerum  cum  mi¬ 
seris  Lutetiae  Parisiorum  affectis  componamus, 
longe  plures  in  hac  urbe  quam  in  illa  insani  re- 
perientur. 


DEFINITIO. 

Quo  alicujus  functionis  conditionem  morbo¬ 
sam  rite  intelligamus,  statum  ejusdem  sanum  be¬ 
ne  cognoscere  oportet;  et  hoc  axioma  nusquam 
meliore  jure  quam  in  morbo,  de  quo  sermo  versa¬ 
tur,  auctoritatem  obtinet. 

-Quam diu,  igitur,  homo,  aetatis  adultae,  sen¬ 
suum  externorum  omnium  probe  compos  est, 
eosdemque  singulos,  non  sine  quadam  voluptate 
exercet;  quamdiu  perceptiones  ex  horum  uno¬ 
quoque  oriundas,  ut  decet,  agnoscere,  et  cogitatio¬ 
nes,  cum  omnibus  quae  ad  eas  primo  pertinebant, 
et  simul  cum  iis  menti  impulsus  praebebant,  revo¬ 
care  nec  difficulter  valet ;  quamdiu  haec  ipsa  re¬ 
tinere,  conjungere,  aut  dimittere,  quasi  ad  suum 
arbitrium,  queat ;  quamdiu  rerum  similitudines  et 
differentias  ita  percipit,  ut  ab  iis  recte  afficiatur* 

atque  omnes  mentis  suae  dotes  regere,  easque  re¬ 
bus  obvenientibus,  et  vitae  muneribus  solitis,  ac¬ 
commodare  polleat ;  tamdiu  illum  mentis  sanae 
et  integrae  esse  arbitramur.  Attamen,  quonam 
sanitas  desinat,  et  unde  insanitas  incipiat,  haud 
ita  facile  dictu  reperietur ;  si,  enim,  harum  fa¬ 
cultatum  possessionem  plenam  et  perpetuam  so¬ 
lam  sanitatem  appellemus,  pauci,  si  ulli  omnino, 
prorsus  sani  dicantur.  Si  Gregorio  credimus, 
“  omnis  praeter  solitum  hilaritas  ad  insaniam  ver¬ 
git,  et  moestus  et  meticulosus  animus  ad  melan¬ 
choliam  propinquat.” 

Plurima,  revera,  vocabula,  quae  statum  sanita¬ 
ti  contrarium  insignirent,  proposita  sunt :  istum 

Graeci  “  {tccviciv ”  a  verbo  suo  u  Ro¬ 

mani  “  delirium,”  Galli  “  derangement,”  nomi¬ 
narunt  ;  aliis  praeterea  gaudet  nominibus,  veluti 
“insania,”  et  “  lunacy”  sermone  vernaculo. 

Hujus  definitiones  quam  nomina  nihilo  pau¬ 
ciores  prolatae  sunt ;  nam  auctor  unusquisque  de¬ 
finitionem  suis  de  morbo  opinionibus  consenta¬ 
neum  obtulit ;  atque  ex  supradictis  talem  vix  sa¬ 
tis  brevem,  vel  simplicem  futuram,  facile  consta¬ 
bit.  Mead  autumat,  “  That  this  disease  con- 
sists  entirely  in  the  strength  of  the  imagination  ” 

Adams  hoc  vitium  ait  esse,  “  a  permanent  reve- 
rie.”  Haslam,  in  sui  libri  editione  prima  idem 
arbitratur  constare  ex  “  obstinate  credulity.”  CtTL- 
len  ex  ‘c  such  false  perceptions  of  the  relations 
of  things  as  lead  to  irrational  emotions.”  Fer- 
rtar  inter  indicia  perceptionem  falsam,  ideoque 
cogitationum  turbelam,  eminere  censet.  Spurz- 
heim  haec  habet,  <e  Insanity  is  an  aberration  of 
any  sensation  or  intellectual  power  from  the 
healthy  state,  without  being  able  to  distinguish 
it,  or  without  the  influence  of  the  will  on  the  ac- 
tions  or  the  feelings.”  Esquirol  ita  designat, 
u  La  manie  est  un  delire  general,  chronique,  sans 
fievre,  avec  excitation  des  forces  vitales.”  Dr 
Pritchard  insaniam  putat,  chiefly  distin- 
guished  by  a  general  incoherence  of  thought, — 
the  ideas  appear  scarcely  to  follow  any  connected 
course, — the  attention  passes  in  a  hurried  man- 
ner  from  one  assemblage  to  another.” 

Insania  in  species  diversas  redacta  fuit,  et  fe¬ 
re  quisque  scriptor  de  insania  recentior  species 
ejus  ex  notione  argumenti  sibi  propria  ordinavit. 
Cullen,  et  alii  haud  pauci,  in  Maniam  et  Me¬ 
lancholiam  distribuere  ;  Arnold  in  “  Ideal  and 
Notional Hill  in  “  Sthenic  and  Asthenic 

Br  Crichton  genus  morborum  mentis  ita  dis¬ 
cernit  :  “  primo,  Delirium,  or  general  derange- 
ment;  secundo,  Hallucination,  or  partial  illu- 
sion ;  et  tertio.  Amentia.”  Pinel  species,  se- 

i 

eundum  potestates  has  vel  illas  laesas,  quinque  re¬ 
censet  ;  contra,  autem,  Spurzheim  classium  or¬ 
dinem  suum  e  partibus,  quae  illi  morbi  sedes  pri¬ 
maria  videntur  esse,  deducit. 

Ab  Esquirol  insania  in  species  quatuor  dis¬ 
pescitur  ;  Maniam,  scilicet,  Monomaniam,  De¬ 
mentiam,  et  Idiotismum  :  talem  Maniae  defini¬ 
tionem  tradit,  “  La  Manie,  dans  laquelle  le  de¬ 
lire  s’etend  sur  toute  sorte  d’objet  et  s’accompagne 
d’excitation.”  Haec  distributio  symptomatis  mor¬ 
bi  diversis  maxime  convenire  videtur  ;  et  in  parte 
hujus  tentaminis  adhuc  secutura,  ad  primam  spe¬ 
ciem,  seu  Maniam,  solummodo  respicere  statui. 


SYMPTOMATA. 

f.,  f  I  y  '  •  r  i  « '  •  >  i  i  l  f,' '  i  '  *  *  .*  -  ♦  >  '  .*  >  ;  6  Kl  '3  c 

Mania  plerumque  lente  et  paulatim  accedit ; 
nunquam  tamen  in  duobus  a  phaenomenis  accu¬ 
rate  paribus  incipit.  In  compluribus,  dolor  capi¬ 
tis,  et  pulsatio  dura  arteriarum,  morbi  aggressio- 

nem  antecedunt ;  nonnunquam  de  vertigine  visu¬ 
que  rerum  turbato  conqueritur  aegrotaturus :  in 
multis,  porro,  ab  indiciis  alicujus  abdominis  mor¬ 
bi  minime  obscuris  incipit.  Vultus  adest  qui¬ 
dam  aspectus  insignis,  iis,  qui  morbum  bene  no¬ 
tarunt,  familiaris,  et  facile  recognoscendus :  hic 
obtutp  feroci,  plerumque  cum  acie  luminum  ti¬ 
mida  vel  suspicaci  conjuncto  insignitur.  Oculi 
prominent,  motum  que  liabent  errabundum,  qui 
modo  peculiari  intuitum  custodientis  fatigati 
JEger  incessu  cito  ambulat,  et  inter  ambulan¬ 
dum,  saepe  repente  pedem  sistit ;  hoc  signum 
primo  parum  a  circumstantibus  notatur,  et  mo¬ 
lestiae  cuidam,  vel  animi  ingenio  difficili  tribui¬ 
tur  :  saepe  ultro  loquitur,  et  ab  aliis  compellatus, 
forte  responsionem  nullam,  aut  saltem  rei  propo¬ 
sitae  maxime  alienam,  reddit.  Homines  moribus 
quam  maxime  constantibus,  et  quam  optime  in¬ 
stitutis,  improviso,  impigri,  zelotypi,  et  inquieti 
fient.  Animus  modo  nimis  hilariter  se  habet, 
modo  pariter  depressus  sidit :  sermo  sibi  minus 
consonat,  neque,  ut  decet,  ordo  rerum  cohaeret. 
Oratio  aliquando  velox,  et  altisonans,  cum  sensu 
quodam  roboris  insignis,  verbisque  de  valetudine 
bona  jactantibus,  profertur.  Dum  alias  homines 

natura  alacres  et  impigri,  inertes  rerumque  incu¬ 
riosi  evadunt,  se  aegrotare  putant,  vel  morbum  ali¬ 
quem  formidandum  adfuturum  praesagiunt.  Ser¬ 
mo  jam  a  solito,  quatenus  tonum,  modum,  imo 
etiam  argumentum  spectat,  multum  discrepat ; 
sine  causa  spectabili  irascitur :  multi  perpetuo 
garriunt,  aliquando  vehementissime  clamant  ; 
dein  voce  repente  submissa,  mussitant  et  loquun¬ 
tur  susurro.  Neque  praetereundum  est  quoddam 
mirabile,  aliquos,  scilicet,  tam  foeminas  quam  ma¬ 
res,  moribus  autea  spectatissimis  et  verecundis, 
hoc  vitio  correptos,  imprecationibus  horrificis, 
verbisque  et  actionibus  obscaenissimis  indulgere ; 
nec  minus  notabile  est,  quanquam  ferme  semper 
accidit,  quod  iidem  eos  ipsos,  quos  sani  maxime 
dilexerant,  insigniter  suspicantur  et  horrent.  In 
foeminis  risus  vel  fletus  saepe  comitatur  *.  Ma¬ 
nia,  sic,  a  Georget,  diserte  depingitur :  “  Le 
maniaque  semble  vivre  dans  un  autre  monde ;  il 
a  oublie  tous  les  evenemens  de  sa  vie,  les  objets 
des  ses  affections ;  s’il  les  rapelle  quelquefois  a 
son  souvenir,  ce  n’est  qu’en  passant  et  sans  inten- 
tion  marquee.  L’exercice  des  facultes  intellec- 

tuelles  offre  l’image  (lu  chaos.  Propos  desordon- 
nes,  sans  cause  et  sans  but ;  joie,  tristesse,  ris, 
pleurs,  se  succedent  tour  a  tour,  et  sans  motifs 
apparens.” 

Maniaci  inediae  diuturnae,  sine  incommodo, 
patientes  videntur  ;  quamvis  nonnulli  cibum  vo¬ 
racitate  insolita  appetunt,  et  quodcunque  sese 
obtulit  sine  fastidio  ingerunt.  Ventriculus  et 
intestina  praeter  solitum  torpent,  faecesque  albidae, 
parcae,  duraeque  dejiciuntur.  Alvus  fusa,  nisi  fi¬ 
nem  versus  morbi,  rarissime  supervenit.  Halitus 
oris,  a  Hill,  more  insolito  foetere  dicitur  ;  urina 
parca  est  et  plerumque  ruberrima  redditur. 

Pulsus  et  spiritus  saepenumero  aliquas  muta¬ 
tiones,  quae  tamen  minime  perpetuas,  et  qualibus 
parum  omnino  fidatur,  subeunt.  Lingua  ferme 
madescit ;  atque  saepe  plus  quam  fert  natura,  sali¬ 
vae  et  muci  in  ore  et  gutture  secernitur.  Secre¬ 
tionem  muci  in  naribus  impeditam,  haud  rarum 
esse  indicium,  a  ItusH  annotatur.  In  ea  Ma¬ 
niae  specie  a  Pritchard  “  Enteric  Mania,”  lin¬ 
gua,  habenulis  albis  interpositis,  rubet,  et  inter¬ 
dum  ex  parte  fusciore  crusta  obtegitur. 

Quod  ad  sensus  externos  attinet,  crebro  mul¬ 
tum  turbantur ;  aliquando  visus,  prae  caeteris,  la« 

borat,  imaginesque  spectrales  ante  oculos  vacil¬ 
lare  autumat  aeger ;  res,  quaecunque  spectantur, 
fulgent,  et  quasi  flaminis  collucent :  oculus  ipse 
nitet  et  prominet ;  aliquando,  tamen,  intus  rece¬ 
dit,  et  acie  obtusiore  hebescit,  neque  rerum  ex¬ 
ternarum  impulsu  satis  afficitur.  Qui  a  mania 
convaluerunt,  sensum  quendam  adumbrant,  quasi 
oculus  alapa  acri  ictus  fulgura  ederit,  qui  porro 
sensus,  prout  cogitationes  turbarentur,  magis  ma¬ 
gisque  augesceret  *.  Omnium  vero  sensuum, 
qui  maxime  patiatur,  auditus  est.  Haslam,  se 
fere  nunquam  quatenus  recordatur,  maniacum 
oculis  captum,  multos  autem  auribus,  vidisse, 
eosque,  qui  non  omnino  surdi  facti  essent,  saltem 
auditu  tardiori  et  tinnitu  aurium  vexatos  esse, 
nos  certiores  facit.  “  It  is  from  the  disorder  of 
this  organ,  and  which  is  referable  to  tne  original 
diseased  action  of  the  functions  of  the  brain,  that 
many  maniacs  derive  the  delusions  under  which 
they  labour  * et  sic  ex  symptomatis  tristissi¬ 
mis,  impulsus,  ad  mortem  sibi  consciscendam,  cui 
nequit  resisti,  extat  unum.  Hsec  ad  suicidium 
proclivitas  pertinax  ssepe  per  multos  annos  im- 

mota  perstitit ;  plurimique  labores  indefessi,  ut 
sese  perimendi  occasionem  reperirent,  suscepe¬ 
runt  : 

“  Ergo,  ubi  concepit  Furias,  evicta  dolore 
Decrevitque  mori ;  tempus  secum  ipsa,  modumque 
Exigit *  *  ” 

Quidam  hanc  proclivitatem  miserrimam  bene 
sentiunt,  facinusque  temerarium,  quod  sunt  ac¬ 
turi,  metuere  videntur ;  et,  si  verbis  Galeni  uti 
licet,  “  Sunt  qui  simul  mortem  metuunt,  et  mor¬ 
tem  sibi  consciscunt.” 

Olfactus  quoque  interdum  laborat,  ut  et  gus¬ 
tus  et  tactus.  Solita  incommoda  frigoris,  famis, 
somnique  defectus,  mania  afflictus  saepe  minime 
sentire  videtur :  hoc  autem,  fortasse,  menti  suis 
cogitationibus  prorsus  deditae,  quam  ulli  organo¬ 
rum  sensibus  inservientium  defectui,  potius  reji¬ 
ciendum  putetur :  atque  profecto  Haslam  fri¬ 
goris  perceptionem  amissam,  non  universam  ne 
generalem  quidem  asseverat.  Memoria  cito  la¬ 
befit,  et  paulo  postea  fere  penitus  periisse  vide¬ 
tur. 

—  ”  1  ~ '  r 

Ignavia  timida  insanorum  nota  est  insignis, 
quamvis,  enim,  feroces  plerumque  et  clamosi  sunt, 
fortitudini  audacioris  facile  victi  cedunt.  Signa 
praecipua  sunt,  timiditas,  suspicio,  diffidentia, 
animus  sorte,  quae  adsit,  nunquam  contentus,  mu¬ 
tationis  usque  repetitae  cupido. 

Haec  conditio  miseranda  per  dies,  hebdomadas, 
menses,  et  annos,  etiam  perstare,  et  demum  in 
mortem,  remissionem,  vel  sanitatem  perfectam,  de¬ 
sinere  possit. 


DE  CADAVERIS  SECTIONE. 

Quae  saepissime,  capitibus  maniaicorum  pate¬ 
factis,  conspiciuntur,  sunt  opacitas,  aliquando 
densatio  tunicae  arachnoideae :  sanguis  membra¬ 
nis  pariter  atque  substantiae  cerebri  impetu  alla¬ 
tus,  aqua  simul  in  ventriculos,  inter  tunicas  et 
convolutiones  effusa ;  arteriae  in  os  conversae ; 
durities,  nonnunquam  mollities,  cerebri. 

Medulla  spinalis  raro  plectitur. 

Adhaesiones  in  thorace,  et  tubercula  crebra  ob¬ 
servantur.  Tunica  intestinorum  mucosa  fere  sem- 
per,  praeter  naturam  sanguine  referta  apparet. 

Colon  e  loco  suo,  arcu  transverso  obliquo  facto 
vel  perpendiculari,  dimotum  fuisse  interdum  no¬ 
tatur.  Hepar,  praeter  naturam,  magnum  aut 
parvum,  aliquando  congestum,  tuberculosum, 
scirrhosum,  cum  hydatidibus.  Vesica  fellis  bile 
distenta.  Lien  ampliatus,  emollitus.  Uterus 
et  ovaria  tuberculis  referta,  ampliata. 

CAVSM. 

Hae  plerumque  in  Physicas  et  Morales  dis¬ 
tribuuntur  ;  istiusmodi  autem  divisio  rectis  de 
morbo  notionibus  instituendis  nequaquam  confert : 
Mania,  revera,  morbus  corporeus  existit,  causae¬ 
que  morales,  nil  magis,  in  ea,  quam  in  aliis  vitiis 
bene  multis  inducendis  efficiunt ;  tantummodo 
eatenus  agunt,  quatenus  istos  affectus  physicos 
cient,  qui,  vice  sua,  in  mentem  reactionem  edunt ; 
raro,  autem,  ut  ab  Esquirol  annotatur,  causae 
vel  morales  vel  physicae  per  se  invicem  insaniam 
constituunt;  plerumque  conjunguntur,  vel  genus 
alterum  ex  altero  gignitur. 

E  causis  quae  ad  maniam  pronos  reddunt,  procli¬ 
vitas  haereditaria,  temperamentum  sive  sangui- 

neum,  sive  melancholicum,  sincerum ;  vitae  aetas 
media ;  artes  et  occupationes  quaedam  prae  cete¬ 
ris  ;  quaedam  anni  tempestates ;  cerebri  confor¬ 
matio  propria,  praecipuae  esse  videntur. 

Proclivitatem  ad  Maniam  haereditariam  esse 
aliqui  negarunt ;  hoc,  vero,  tam  saepe,  non  modo 
a  medicis,  sed  etiam  a  vulgo  hominum  annota¬ 
tum  est,  ut  nihil  praeterea,  ut  confirmetur,  postu¬ 
let.  Rationem  proclivitatis  a  temperamento  pu¬ 
ro  neque  cum  aliis  immixto,  oriundae  facile  red¬ 
dere  poterimus,  si  impressiones  vividas,  quas  san¬ 
guineum,  si  pertinaces  et  diuturnas  quas  melan¬ 
cholicum  suscipiat  temperamentum,  vel  brevi  in 
memoriam  revocamus.  iEtas,  quae  insaniae  maxi¬ 
me  patet,  ahs  anno  trigesimo  ad  quadragesimum 
pertinet,  quod,  procul  dubio,  curis  majoribus  tunc 
temporis  obvenientibus  referre  licet.  Poesis  et 
ars  pictoria,  prae  cae  teris  animi  occupationibus,  ut 
ait  Pinel,  cultores  suos  ad  insaniam  proclives 
reddunt ;  in  quibus,  scilicet,  mentis  facultates,  et 
imaginatio  praesertim,  plurimum  exercentur.  Ef¬ 
fectus  tempestatis  anni  fortasse,  quod  ad  hoc  vi¬ 
tium  inducendum  attinet^  levissimus  est ;  quan- 
quam,  profecto,  animum,  coelo  aprico,  hilarem. 

eodem  vero  nubilo,  tristiorem  haud  raro  conspi¬ 
cimus  :  et  haec,  cum  aliis  causis,  morbum  ingra¬ 
vescere  facessant,  rationemque  suicidorum,  inter 
menses  anni  tenebrosos,  plurium  reddunt.  Jam 
parum  de  vi  lunae  in  mania  cienda  dicitur :  Si 
Esquirol  credimus,  maniaci  revera  circa  pleni¬ 
lunium,  plus  solito  agitantur :  eidem  tamen  ma¬ 
ne  quoque  primo  accidit,  unde  lucem  excitatio¬ 
nis  temporibus  illis  adauctae,  causam  ille  censet. 

Inter  causas  excitantes,  impressiones  istas  re¬ 
censere  licet,  quaecunque  mentem  vehementer  ex¬ 
citare  possunt ;  et  pathemata,  quae  ita  agunt  sae¬ 
pissime,  haec  sunt, — spes,  scilicet,  amor,  et  super¬ 
stitio  religiosa  ;  metus  vehemens  et  repentinus  ; 
ira  inexplebilis  ;  voluptatis,  rerumve  adversarum 
sensus  nimium  acutus ;  studium  quodvis  nimio 
ardore  cultum :  vitia  cerebri  a  noxis  quibusvis, 
hoc  et  genus  nervosum  directe  afficientibus,  oriun¬ 
da  :  laesiones  capitis,  ulcera  et  abscessus  cerebri ; 
hoc  denique  viscus  tumoribus,  &c.  compressum ; 
vitia  abdominis,  cum  statu  intestinorum  com¬ 
meatum  habentia ;  vermes  et  ejusmodi.  Visce¬ 
rum  horum  vitia  praecipue  a  Peecival  inter 
causas  enumerata  sunt,  et  quidem  nuperius  a 

Doctore  Pritchard,  qui  exempla  hujus  mali 
plurima  annotavit  post  longam  navigationem  in¬ 
gruentia,  ubi  commeatu  nautico  vivendum  erat, 
intestinaque  aegri  constipata  fuerant.  Affectio¬ 
nem  cerebri,  unde  mania  oritur,  cum  conditione 
intestinorum  turbata,  commeatum  qualis  est  ef¬ 
fectui  cum  causa  sua,  habere,  Dr  Pritchard 
conjicit,  calculis  a  caeteris  generis  nervosi  vitiis 
subductis,  quae  a  functionibus  intestinorum  mor¬ 
bosis  factis  pendere  constat ;  quia  praeterea,  ea 
quae,  mania  urgente,  tubi  intestinorum  conditio¬ 
nem  mutare  possunt,  vitii  cerebri  vehementiam 
vel  sublevare  vel  intendere  queant.  His  quoque 
causis  annumeranda  sunt,  vitia  abdominis,  je¬ 
coris  scilicet  amplificatio,  scirrhus,  &c. ;  morbi 
uteri,  mensium  depravationes,  catamenia  sup¬ 
pressa  ;  lactatio,  sive  lac  non  omnino  post  partum 
fuerit  secretum,  sive  inter  lactandum  cohibitum 
sit ;  partus  ;  ebrietas  repetita ;  febris ;  exinanitio¬ 
nes  ingentes ;  hydrargyrum  neque  parce  neque 
caute  adhibitum ;  vitia  paralytica. 

Periculum  est  ne  minus  peritus  maniam  pro 
Delirio  acuto,  vel  fortasse  Phrenitide  habeat.  De¬ 
lirium  a  mania,  statu  pulsus  ;  aegro  rerum  exter¬ 
narum,  etiam  quando  cietur,  inconscio,  et  tum 

» 

quoque  in  animi  inertiam  cito  relabente,  distat : 

/ 

contra,  autem,  mania  correptus  nonnunquam  res 
circumstantes  recte  sentit,  et  saepe  rationem  in¬ 
jurias  fictas  aut  avertendi  aut  ulciscendi  medita¬ 
tur  :  delirium  ex  mentis  turbatione,  insaniae  si¬ 
mili  quidem,  sed  in  symptomatis  causis,  et  de¬ 
cursu  discrepante,  constat.  A  Phrenitide  mania, 
pyrexia  in  hac  absente,  vel  si  adfuerit,  saltem 
maxima  ex  parte  levi,  dignoscitur. 

Si  scriptoribus  quibusdam,  qui  maniacos  no¬ 
vem  e  decem  convalescere  asseverant,  fidendum 
esset,  praesagium  semper  faustum  edendum  fo¬ 
ret  ;  sed  alii,  nec  minus  periti,  exitus  morbi  lon¬ 
ge  diversos  narrant :  his  igitur  auctoribus  inter 

se  tantum  discrepantibus,  mihi  solummodo  res¬ 
tat,  ut  ea,  quae  eventum  felicem,  vel  huic  opposi¬ 
tum,  polliceantur,  proponam. 

Foeminas,  quam  mares,  plures,  si  maxime  ex 
partu  insaniverant  illae,  convalescere  a  Haslam 
annotatur.  Ex  quacunque,  tamen,  causa,  in  foe- 
minis  mania  profecta  fuerit,  ominis  pessimi  habe¬ 
tur,  si  circa  tempus  menstruum  malum  ingra¬ 
vescat  ;  vel  si  menses  nimii  vel  nimis  parci  pro¬ 
fluant.  Ex  tabula  scripta,  quam  edidit  idem,  in¬ 
sanos*  prout  juniores  sunt,  eo  plures,  prout  aetate 
provectiores,  eo  pauciores  sanescere  liquet.  Quo 
diutius  institerit  vitium,  eo  difficilius  sanatu  in¬ 
venietur.  Maniaci  furiosi  plures,  pro  rato  nu¬ 
mero,  quam  tristiculi  et  melancholici,  sanitatem 
recipiunt ;  et  porro  quando  istae  animi  condi¬ 
tiones  inter  se  saepius  commutantur,  pro  indi¬ 
cio  insigniter  infausto  habendum  est.  Spes  ma¬ 
jor  est  sanitatis  perfecte  recuperandae,  si  mor¬ 
bus  paulatim,  quam  si  subito,  cessaverit.  Affec¬ 
tiones  paralyticae  saepe  maniam  inducunt,  saepe 
ab  ea  inducuntur  ;  qui  mania,  exinde  proficiscen¬ 
te,  plectuntur,  raro  resipiscunt :  idemque  de  epi¬ 
lepsia  dicatur.  Maniam,  a  studio  quovis,  reli¬ 
gionis  praesertim,  caeteris  omnibus  abjectis,  ni- 

miura  culto,  inductam,  rarissime  curari,  nemo  est 
omnino  qui  neget.  Variola,  judice  Haslam. 
manias  superveniens,  exitum  plerumque  lethalem 
habet.  Si,  dum  convalescit,  aeger  pinguescat,  bo¬ 
ni  ominis  ducitur.  Febris  intermittens  quoque 
maniam  nonnunquam  curasse  memoratur. — San¬ 
guinis,  vel  alvi  fluxus,  haemorrhoides,  vel  menses 
provenientes,  aliquid  boni  spondere  creduntur. 
Mania  vetusta  sive  immedicabilis,  in  facultatum 
mentis  et  animi  interitum  vel  saltem  imbecillita¬ 
tem,  plerumque  desinit.  Ver  et  autumnus  con¬ 
valescentias  maxime  favent ;  eidem  hiems  pari¬ 
ter  adversatur. 


DE  MEDENDI  RATIONE. 

Manias  curatio  bigemina,  medica,  scilicet,  et 
moralis,  jure  habetur. 

Dum  ea  consilia  recensemus,  quas,  in  ipsis  cu¬ 
rationibus,  revera  probanda  videntur,  illa  ad  cau¬ 
sas  excitantes  primarias  accurate  respicere  intelli- 
gendum  erit :  quandocunque,  igitur,  causam,  quae 
maniae  impetui  ortum  praebuerit,  recludere  possu¬ 
mus,  in  eam  demum  tota  nostra  curatio  instituenda 

est.  Quum  tamen  causa  saepe  parum  in  aprico  sit, 
et  potius  sub  tenebris  lateat,  ista  indicia  morbi, 
quae  maxime  urgent,  et  ob  vehementiam  sibi  noti¬ 
tiam  vindicant,  debellando  contenti  simus  oportet. 
Inter  initia  insaniae  aggredientis, haud  raro  accidit, 
ut  omnia  quae  fluxum  sanguinis  caput  versus  in¬ 
gentem  commonstrant,  adsint :  his  se  ita  haben¬ 
tibus,  vel  quando  a  laesione  vel  alia  causa  mani¬ 
festa  oritur,  remedia  tali  casui  alias  idonea  postu¬ 
lantur.  Si  pulsus  sit  plenus  et  creber ;  facies  ru¬ 
bra  ;  oculi  suffusi ;  sanguinem  vel  e  brachio  vel 
arteria  temporali  mittere  oportebit :  venam  vel 
arteriam  tamen,  nisi  signis  strenue  suadentibus, 
pertundere  haud  licet ;  ne  sic  mania  acuta,  vetus¬ 
ta  fiat.  Sanguinis  autem  detractio  topica,  per 
hirudines  instituta,  proderit,  et,  quamdiu  sum¬ 
mae  cutis  calor  perstat,  iterum  iterum  que  repeta¬ 
tur.  Capillitium  abradi  debet,  et  fortasse  caput 
ipsum,  pannulis  ex  aliqua  lotione  evaporante  sub¬ 
inde  succidis  admotis,  frigidum  servare  idoneum 
erit :  quodcunque  huic  consilio,  capiti  nimirum 
refrigerando,  inservit,  profecto  vesicatoriis  accom¬ 
modatius  esse  videtur,  quippe  quibus  irritatio  po¬ 
tius  intendi  et  provehi,  quam  sublevari  possit : 
haec,  autem,  ipsa  aliquantum  a  capite  distantia 

admovere  fas  erit ;  et  fortasse,  quando  capitis  su¬ 
perficies  friget,  et  indicia,  quae  sanguinis  impe¬ 
tum  ad  vasa  encephalica  profunda  directum  os¬ 
tendunt,  simul  adsunt,  vesicatoria  aliquid  profi¬ 
cere  valeant.  Secundum  Lucetre,  frigus  ca¬ 
piti  admotum,  multo  magis  prodest,  si  simul  cor¬ 
pus  caeterum  in  aqua  calida  immersum  fuerit ; 
sic,  enim,  non  modo  capitis  vasa  constringuntur, 
sed  etiam  vasa  reliqui  corporis  simul  dilatantur, 
ideoque  fluxus  sanguinis  e  capite  in  corpus  pro¬ 
movetur  :  ut  eidem  consilio  satis  fiat,  situs  cor¬ 
poris  quam  erectissimus  esse  debet,  victusque  ad¬ 
modum  simplex  et  nequaquam  conditus.  Pur¬ 
gantia  plurimum  prosunt,  neque  haec  ipsa  acriora 
nocent,  quoniam  constipatio  saepius  adest.  Prae¬ 
ter  haec  remedia  depletoria,  ex  genere  narcotico¬ 
rum  multa  ab  aliis  laudata  sunt,  ab  aliis  prohibi¬ 
ta.  In  ea  specie  maniae,  quae  uteri  affectionibus 
morbosis,  veluti  mensibus  cohibitis,  vel  fluxu  eo¬ 
rundem  insigniter  abnormi  facto,  innititur,  em- 
menagoga  stimulantia  laudibus  praecipuis  effe¬ 
runtur  ;  ad  hoc  Dr  Pritchard  a  guttis  tri¬ 
ginta  ad  sexagintaTrae.  Melampodii,  ter  die  prae¬ 
cipere  solet,  atque  praesertim  Oleum  Terebinthi¬ 
nae  sub  forma  emulsionis,  aut  enematum,  ex  un- 

da  una  Ol.  Olivarum,  copiaque  pari  Ol.  Tere- 
binth.  singulorum  constantium.  Si  unquam  pur¬ 
gantia  necessaria  sint,  tum  maxime  exhiberi  de¬ 
bent,  quando  morbus  a  vitiis  intestinorum  pendet. 
Hujusmodi  medicamenta  plerumque  usurpata, 
sunt,  Submurias  Hydrargyri  cum  Pulv.  Antim. 
et.  Jalapa  in  formam  boli  compositus ;  quae,  si 
tardius  agunt,  per  enemata  purgantia,  Oleum  T e- 
rebinth.  continentia,  adjuventur.  Catharsis  pro 
ratione  dejectionum  instituenda  et  repetenda  est ; 
non,  enim,  ab  usu  purgantium,  praesertim  si  ma¬ 
teria  faeda  nigricans  cum  scybalis  dejicitur,  de¬ 
terreri  decet,  quamvis  alvum  aliquamdiu  solutam 
fuisse  novimus.  Ubi  nulla  plenitudinis  immo¬ 
dicae  vel  actionis  auctae,  in  carotidis  et  tempora¬ 
libus,  monstrantur  indicia,  vel  postquam  haec  sig¬ 
na  sanguinis  missione  sublata  sunt,  vomitoria  for¬ 
san  idonea  fuerint :  illa  autem  remedia  modo  in¬ 
signi,  quando  una  cum  catharticis  exhibentur, 
prosunt.  Cathedra  rotatoria  pro  remedio  e  Cox 
et  Halloran  strenue  suadetur;  eam  Hal¬ 
loran  eo  potissimum  consilio,  ut  somnus  con¬ 
cilietur,  praecipit,  quod  quidem  haud  raro  pera¬ 
git  ;  nihilominus  multum  abesse  videtur,  ut  ex¬ 
emplis  cunctis  remedium  idoneum  fiat. 

Ad  postremum  tantum,  de  nexu  morbos  mentis 
inter  et  vitia  cerebri  interveniente  ignoramus,  ut 
effectus  remediorum  valde  incerti  sint,  et  curatio¬ 
ni  morali  multo  magis  fidendum.  Haec  quidem 
jam  probe  inter  omnes  nota  est :  quamprimum, 
ergo,  aliquis  insaniae  incipientis  indicia  quaevis 
prodiderit,  primo,  ut  animus,  ab  cogitationum 
serie,  in  qua  insanire  coepit,  avertatur,  elaboran¬ 
dum  esse,  facile  constabit.  Desipiscens,  si  com¬ 
mode  fieri  potest,  a  domo  comitibusque  quibus 
assuevit,  amovendus  est ;  sed  nequaquam,  nisi 
symptomata  vehementissime  urgeant,  ad  asylum 
mente  captorum  allegandus.  Ad  eas  animi  fa¬ 
cultates,  quarum  defectio  praecipuam  insaniae  par¬ 
tem  constituit  exercendas  et  bene  occupandas, 
operam  dare  propositum  est. 

Si  morbus  perstiterit  et  usque  ingravescat,  jam 
demum  aegrotum  ad  asylum  talium  miserorum  con- 
ferre  oportebit ;  et  aegro  miserando  adhuc  usque 
pervecto,  eum  inibi  satis  tuto  relinquere  mihi  fas 
erit :  talia,  enim,  asyla  pleraque  jam  adeo  probe 
instituuntur,  medicique  praesides  iis,  qui  olim  his 
praeerant,  jam  adeo  peritiores  sunt,  ut  annotatio¬ 
nes,  quaecunque  ultra  de  regimine  insanorum  pro¬ 
ferrem,  prorsus  supervacuae  forent. 

FINIS. 

